ཕེབས་བསུའི་མཛད་སྒོའི་ཐོག་མར་སྲིད་སྐྱོང་བློ་བཟང་སེང་གེ་མཆོག་ནས་ཕེབས་བསུའི་གསུང་བཤད་གནང་སྐབས།ཨ་རིའི་གྲོས་ཚོགས་གོང་འོག་གཉིས་ནས་ད་བར་བོད་མི་ཚོར་གདུང་སེམས་མཉམ་སྐྱེད་ཀྱིས་རྒྱབ་སྐྱོར་གནང་མུས་ལ་བོད་མི་ཡོངས་ཀྱི་ཚབ་ཞུས་ཏེ་ཐུགས་རྗེ་ཆེ་ཞུ་ཡི་ཡོད་སྐོར་གསུངས་བ་དང་འབྲེལ།བཙན་བྱོལ་བོད་མིའི་དམངས་གཙོའི་འཕེལ་རིམ་དང་དམིགས་བསལ་ད་ལྟའི་ཆར་བཙན་བྱོལ་ནང་དམངས་གཙོའི་ཆ་ཤས་ལེན་མཁན་སྔར་ལྷག་བརྒྱ་ཆ་༧༠ཙམ་དུ་འཕར་ཡོད་པ་མ་ཟད།དམངས་གཙོའི་འགྲོ་ལུགས་དེ་ཡང་ཨ་རི་ནང་བཞིན་རིན་མེད་མ་ཡིན་པར་དཔྱ་ཁྲལ་ཕུལ་ནས་ཆ་ཤས་ལེན་གྱི་ཡོད་སྐོར་དང་།བོད་མིའི་སྒྲིག་འཛུགས་ཀྱི་ལས་ཁུངས་མ་ལག་དང་བཅས་པའི་ཕྱག་ལས་གནང་ཕྱོགས་གཙོས་རྩིས་ཞིབ་ལས་ཁུངས་ནས་བོད་མིའི་སྒྲིག་འཛུགས་ཀྱི་རྩིས་ཁྲ་ཞིབ་ཚགས་ཡོད་པ་དང་།དངུལ་དང་འབྲེལ་བའི་ལས་དོན་ཚང་མ་དྲང་པོ་དྲང་བཞག་དང་ཕྱི་གསལ་ནང་གསལ་ཡོད་སྟབས།བོད་མིའི་སྒྲིག་འཛུགས་ནང་ལྐོག་ཟ་རུལ་སུངས་རྩ་བ་ཉིད་ནས་མེད་པར་སྤོབས་པ་སྐྱེས་འོས་པ་ཞིག་ཡིན་སྐོར་སོགས་གསུངས་སོང་།